b'\n_START_ARTICLE_\nCrkva sv. Benedikta na Marjanu\n_START_PARAGRAPH_\nCrkva sv. Benedikta na Marjanu, ostaci nekada\xc5\xa1nje crkvice na Marjanskom poluotoku, na predjelu uvale Bene koja je dobila svoje ime po srednjovjekovnoj crkvi._NEWLINE_Spominje se prvi put 1362. godine u vizitaciji Nikole iz Augubija, a iz vizitacije splitskog nadbiskupa Foconija (\xe2\x80\xa0 1602.) dozanje se da je bila devastirana jo\xc5\xa1 u 16. stolje\xc4\x87u. U povijesnim izvorima crkva se spominje na lokaciji in Monte Seranda, de Monte,_NEWLINE_suplus monlem Mergnani i de Mergnano prope ripam maris._NEWLINE_Arheolo\xc5\xa1kim istra\xc5\xbeivanjima 2002. i 2004. otkriveni su i konzervirani ostaci crkve izgra\xc4\x91ene krajem 11. ili po\xc4\x8detkom 12. stolje\xc4\x87a. Oltarni stup s rupama za mo\xc4\x87nik vra\xc4\x87en je na originalno mjesto unutar ostataka crkve.'